Dragi părinți!

Vă aducem la cunoștință că, conform Ordinului nr.5576/2011, elevii din școala noastră pot beneficia în anul școlar 2021/2022, de următoarele burse:

1. Burse de performanță

2. Burse de merit

3. Burse de studiu

4. Burse de ajutor social

**1. Bursa de performanţă**

Bursele de performanţă se acordă elevilor care se încadrează în cel puţin una din următoarele cazuri:

a) au obţinut locurile I, II, III la etapele naţionale ale olimpiadelor şi concursurilor şcolare naţionale organizate de MEN;

b) s-au calificat în loturile de pregătire organizate de MEN pentru competiţiile internaţionale;

c) au obţinut locurile I, II, III la etapele naţionale ale competiţiilor/concursurilor cultural-artistice, cu caracter sportiv sau cu caracter tehnico-ştiinţific, de nivel naţional, organizate de MEN.

**2. Bursa de meri**t se acordă elevilor care au obținut media generală de cel puțin 9,50 și nota 10 la purtare, în anul școlar 2020/2021, respectiv în primul semestru al anului școlar 2021/2022, pentru elevii claselor a V-a, pentru care (bursele de merit se acordă începând cu semestrul al II-lea al acestui an școlar) sau care au obținut locurile I, II sau III la etapele județene ale olimpiadelor și concursurilor școlare naționale, competițiilor/concursurilor cultural-artistice, cu caracter sportiv sau tehnico-științific organizate de M.E.N

**Acte necesare:**

* cerere tip
* extras bancar CEC Bank
* copie certificat naștere copil
* copie CI părinte

**3. Bursele de studiu** se acordă elevilor care provin din familii cu un venit lunar mediu pe

membru de familie pe ultimele 3 luni cel mult egal cu salariul minim pe economie (2300 brut sau 1386 net) și care îndeplinesc simultan condițiile:

* media generală peste 7
* nota 10 la purtare, în semestrul anterior celui în care se acordă bursa.

Se va completa o cerere tip de către părinte la care se atașează:

**Acte necesare:**

* cerere tip (completat de părinte și avizat de către profesorul diriginte)
* copie certificat naștere elev
* copie CI elev ( dacă are peste 14 ani)
* copie CI de la ambii părinți

- copie certificat de divorț (dacă este cazul)

- extras bancar CEC Bank

* acte doveditoare, în original, privind veniturile cu caracter permanent al membrilor

familiei pe ultimele 3 luni anterioare depunerii dosarului (iunie, iulie, august 2021) inclusiv alocația suplimentară pentru copii

Ex. Adeverințe cu salariul net sau taloane de pensie pe ultimele 3 luni (iunie, iuliu, august 2021)- de la ambii părinți;

* dacă unul din părinți sau ambii părinți nu lucrează vor depune (individual) declarație

notarială din care să reiasă că în lunile iunie, iulie, august 2021 nu au realizat niciun venit;

-de la Circa Financiară ambii părinți vor depune adeverințe de venit pentru anul 2021 (din care să reiasă că părintele nu a obținut venituri impozabile)

- taloane de alocație (pentru elev și pentru frații/surorile acestuia) sau extras de cont bancar, din care să reiasă valoarea alocației din ultimele 3 luni;

- copie certificate de naștere frați/surori și adeverință de la școală/universitate pentru frații/surorile care au peste 18 ani;

- dacă fratele/sora elevului lucrează se va atașa la dosar adeverința cu salariul net pe ultimele 3 luni (iunie, iulie, august 2021), iar de la Circa Financiară adeverințe de venit pentru anul 2021 din care să reiasă că fratele/sora nu are venituri impozabile.

**4.** **Bursele de ajutor social** se acordă următoarelor categorii de elevi:

**a. orfani (de un părinte sau de ambii părinți)**

**Acte necesare:**

* extras bancar CEC Bank
* copie certificat naștere copil
* certificat deces părinte
* copie CI părinte supaviețuitor/tutore legal
* cerere tip

**b. bolnavi** de TBC şi care se află în evidenţa dispensarelor şcolare, cei care suferă de diabet, boli maligne, sindromuri de malabsorbţie grave, insuficienţe renale cronice, astm bronşic, epilepsie, cardiopatii congenitale, hepatită cronică, glaucom, miopie gravă, boli imunologice, cei infestaţi cu virusul HIV sau bolnavi de SIDA, cei care suferă de poliartrită juvenilă, spondilită anchilozantă sau reumatism articular, handicap locomotor, tulburări din spectrul autist, boli hematologice(hemofilie, talasemie etc.), surditate, fibroză chistică și cu orice alte boli cronice pe care consiliile de administrație ale unităților de învatamant preuniversitar le pot lua în considerare; acordarea burselor pentru motive medicale se face pe baza certificatului eliberat de medicul de specialist și avizat de medicul de familie//medicul de la cabinetul şcolar.

**Acte necesare:**

* extras bancar CEC Bank
* copie certificat naștere copil
* copie CI părinte
* certificat medical eliberat de medicul specialist și avizat de medicul de familie
* cerere tip